ניל פטריק האריס

ניל פטריק האריס (באנגלית: Neil Patrick Harris; נולד ב-15 ביוני 1973) הוא שחקן, קומיקאי, מדבב, זמר, סופר ומנחה טלוויזיה אמריקאי. התפרסם כנער בן 16 בתפקיד הראשי בסדרה "דוגי האוזר" (1989–1993), בעבורו היה מועמד לפרס גלובוס הזהב. לאחר מכן נודע בשל גילום דמותו של ברני סטינסון בקומדיית המצבים "איך פגשתי את אמא" (2005–2014), עבורו היה מועמד לארבעה פרסי אמי ולשני פרסי גלובוס הזהב.

ב-2010 זכה בשני פרסי אמי – אחד על משחקו כשחקן אורח בסדרה "Glee" והשני על הנחיית טקס פרסי טוני. על הנחיית טקס פרסי טוני שב וזכה בפרסי אמי גם בשנים 2012, 2013 ו-2014. בשנת 2014, זכה בפרס טוני עבור תפקידו בבהעלאה המחודשת של המחזמר "הדוויג והשארית העצבנית" בברודוויי.

ביוגרפיה
שמאל|ממוזער|האריס, 2011
האריס נולד באלבקרקי, ניו מקסיקו שבארצות הברית. הוא גדל בעיירה רואידוסו, ליד הגבול שבין ניו מקסיקו וטקסס. הוריו של האריס, שילה ורון האריס, שניהם עורכי דין ובעלי מסעדה באלבקרקי. את תפקיד הבמה הראשון קיבל האריס כאשר התלווה לאחיו הבוגר בריאן לאודישן להצגת תלמידים. כך, בכיתה ד', שיחק האריס בתפקיד טוטו הכלב בהצגה "הקוסם מארץ עוץ". מאז השתתף בהצגות רבות.

 קריירה 
את תפקידו הראשון בקולנוע קיבל האריס בשנת 1988, בסרט "הלב של קלרה" (Clara's heart) שבו שיחק לצידה של וופי גולדברג. עבור תפקיד זה היה האריס מועמד לפרס "גלובוס הזהב" עבור שחקן המשנה הטוב ביותר וכמו כן, היה מועמד לפרס Young Artist Award. באותה שנה השתתף האריס בסרט נוסף, "Purple People Eater", סרט פנטזיה והרפתקאות שזכה להצלחה והוקרן במשך שנים רבות בערוץ הטלוויזיה של דיסני. בשנת 1989 נבחר האריס לתפקיד הראשי בדרמה הקומית "דוגי האוזר" ("Doogie Howser, M.D") שבה גילם את דוגי, נער גאון שהוסמך כרופא בגיל 16 ומשלב את עבודתו עם ההתמודדות עם בעיות התבגרות הרגילות. הסדרה שודרה במשך ארבע עונות והפכה לסימן ההיכר של האריס.

לאחר סיום הסדרה בשנת 1993 שיחק האריס בתפקידי אורח בסדרות טלוויזיה שונות. כמו כן קיבל תפקידי משנה בסרטים כגון "גברים בחלל" ו"הדבר הטוב הבא". במקביל לקריירה הקולנועית והטלוויזיונית, התחיל לשחק בברודוויי, שם כיכב במחזות זמר ודרמה, בהם "סוויני טוד", "קברט", "הוכחה", "רנט" ואחרים.

ב-2004 השתתף האריס בסרט מעורר המחלוקת "הרולד וקומר משתוללים באמריקה", בו שיחק את עצמו בתפקיד פארודי. הסרט זכה להצלחה בינונית בבתי קולנוע אך הפך ללהיט בספריות הווידאו בארצות הברית. בעקבות הצלחת הסרט צולם סרט המשך, "הארולד וקומאר בורחים מגואנטנמו" משנת 2008, שבו חזר השחקן לאותו תפקיד פיקטיבי של עצמו, ובשנת 2011 יצא גם הסרט השלישי ""- אשר גם בו השתתף.

בשנת 2005 השתלב השחקן בקומדיית המצבים "איך פגשתי את אמא" של רשת CBS, בתפקיד ברני סטינסון, רודף שמלות ונהנתן. ברני בגילומו של האריס הפך לדמות האהובה ביותר בסדרה, ובעקבות זאת גדל תפקידו משמעותית בעונות 2 ו-3. בנוסף לכך, היה האריס מועמד לפרס אמי ארבע פעמים ברציפות, בשנים 2007 - 2010 עבור גילום דמותו של ברני. בסיומו של פרק המאה של הסדרה, כיכב בקליפ שנקרא "Nothing suits me like a suit" שזכה לאהדה רבה בקרב קהל המעריצים האינטרנטי של הסדרה. הסדרה שודרה במשך 9 עונות עד שנת 2014.

ב-2008 השתתף השחקן בפרויקט אינטרנטי מבית היוצר של ג'וס וידון. וידון ביים סדרה מוזיקלית בשלושה חלקים בשם "בלוג השירה בציבור של ד"ר הוריבל" ("Dr. Horrible's sing-along blog"), שהופצה בלעדית באינטרנט (ולאחר מכן - ב-DVD). הסדרה זכתה להתעניינות רבה ומספר הורדות גדול מהצפוי והאריס, ששיחק בה בתפקיד הראשי, ביסס את מועמדו כשחקן מוביל שמסוגל למשוך קהל בתור הכוכב המוביל בפרויקט.

ב-2009 הנחה האריס את טקס פרסי הטוני. הוא חזר להנחות את הטוני גם בשנים 2011–2013, וזכה בשלושה פרסי אמי על ההנחיות השונות. כמו כן, הוא הנחה את טקס האמי בשנת 2009 ובשנת 2013. האריס אף שר את שיר הפתיחה של טקס האוסקר בשנת 2010, ובשנת 2015 הנחה את טקס האוסקר.

ב-2011 השתתף האריס בסרט "הדרדסים", המשלב דמויות אנימציה ממוחשבת עם שחקנים מציאותיים. האריס גילם בסרט את דמותו של פטריק. בשנת 2013 הוא חזר לשחק את פטריק בסרט "הדרדסים 2" והוא דיבב בסרט "גשם של פלאפל 2".

ב-2014 שיחק האריס את הדוויג בהעלאה המחודשת של המחזמר "הדוויג והשארית העצבנית" בברודוויי. על תפקיד זה הוא זכה בפרס טוני לשחקן הטוב ביותר במחזמר.

ב-2017 כיכב בסדרה "סדרה של צרות" ובשנת 2022 בסדרה "פרוד", שתיהן מבית נטפליקס.

ב-2019 תורגם לעברית הספר הראשון מסדרת הספרים שכתב, "חבורה של קוסמים", אשר תורגמו ממנה עד כה ארבעה מתוך ארבעה ספרים.

בפברואר 2025, האריס לוהק לסרט הקומדיה "Sunny Dancer" לצד בלה רמזי, ג'יימס נורטון וג'סיקה גאנינג. צילומי הסרט צפויים להתחיל באפריל 2025.

חיים אישיים
שמאל|ממוזער|220px|האריס ובעלו, דייוויד בורטקה ב-2011.
האריס יצא מהארון בנובמבר 2006, בריאיון למגזין "פיפל".

מאז 2004 הוא נמצא בזוגיות עם השחקן דייוויד בורטקה. ב-12 באוקטובר 2010 פרסם האריס בטוויטר שנולדו להם תאומים, בן ובת, באמצעות אם פונדקאית.

לאחר העברת "" במדינת ניו יורק ב-24 ביוני 2011, הודיע האריס בטוויטר שהוא ובורטקה מאורסים. האריס הסביר שהזוג הציעו אחד לשני נישואים כבר חמש שנים קודם לכן, אבל החליטו לשמור על האירוסים בסוד עד שנישואים של זוגות מאותו המין יהיו חוקיים בארצות הברית.

ב-8 בספטמבר 2014, פרסם האריס בטוויטר שהוא ובורטקה התחתנו באיטליה במהלך הסופ"ש הקודם. את טקס החתונה ערכה , הבמאית של "איך פגשתי את אמא". בקבלת הפנים הופיע הזמר אלטון ג'ון.
פילמוגרפיה
 סרטים 
+שנהסרטתפקידהערות1988הלב של קלרהדייוויד הארטPurple People Eaterבילי ג'ונסון1995Animal Roomארנולד מוסק1997גברים בחללקארל ג'נקינס1998The Propositionרוג'ר מרטין2000הדבר הגדול הבאדייוויד2002The Mesmeristבנג'מיןאח סמוילאנס2004הרולד וקומר משתוללים באמריקהעצמו2005The Golden Blazeבעלים של חנות קומיקס2008הרולד וקומר 2: בורחים ממפרץ גואנטנמועצמוליגת הצדק: הגבול החדשבארי אלן / הפלאשדיבוב2009גשם של פלאפלסטיב הקוףדיבוב2010כלבים נגד חתולים: נקמתה של קיטילודיבובThe Best and the Brightestג'ףבאטמן: מתחת לברדס האדוםדיק גרייסון / נייטווינגדיבוב2011ביסטליוויל פראטאליCompanyרוברטהדרדסיםפטריק ווינסלועצמוהחבובותעצמו2012אמריקן פאי: האיחודמנחה טלוויזיה מפורסם2013הדרדסים 2פטריק ווינסלוגשם של פלאפל 2סטיב הקוףדיבוב2014מיליון דרכים להתפגרפוינעלמתדזי קולינגס2017לחיות בקטןג'ף לונוסקי20218-Bit Christmasג'ייק דוילמטריקס: התחייההאנליסט2022משקלו הבלתי נסבל של כשרון ענקריצ'רד פינקTBAAnitaצ'אדSunny Dancer

 טלוויזיה 
+שנהסדרהתפקידהערות1988Too Good to Be Trueדני הארלנדסרט טלוויזיה של NBC1989B.L. Strykerבאדר קמפבלפרק: "Blues for Buder"Cold Sassy Treeוויל טווידיסרט טלוויזיה של TNTHome Fires Burningלוני טיביטססרט טלוויזיה של CBS1989 - 1993דוגי האוזרדאגלס "דוגי" האוזרתפקיד ראשי (4 עונות); 97 פרקים
מועמד פרס גלובוס הזהב לשחקן הטוב ביותר בסדרה קומית (1990)1990The Earth Day Specialסרט טלוויזיה של ABC1991זר במשפחהסטיב תומפסוןסרט טלוויזיה של ABCבלוסוםדרק סליידפרק: "Blossom – A Rockumentary"משפחת סימפסוןבארט סימפסוןדיבוב; פרק: "Bart the Murderer"1992רוזאןדאגלס "דוגי" האוזרפרק: "Less Is More"קפטן פלאנטטוד אנדרוזדיבוב; פרק: "A Formula for Hate"Capitol Crittersמקסדיבוב; 13 פרקים1993זינוק לאתמולמייק האמונדפרק: "Return of the Evil Leaper – October 8, 1956"רצח במשיכת קולמוסטומי רמסןפרק: "Lone Witness"A Family Torn Apartבריאן האניגןסרט טלוויזיה של NBC1994Snowbound: The Jim and Jennifer Stolpa Storyג'ים סטולפהסרט טלוויזיה של CBS1995The Man in the Atticאדוארד ברודרסרט טלוויזיה של CBSNot Our Sonפול קנת׳ קלר (אנ')סרט טלוויזיה של CBSאנטוניה שליג'ימי בורדןסרט טלוויזיה של USA NetworkLegacy of Sin: The William Coit Storyויליאם קולטסרט טלוויזיה של FOX1996בגבולות המסתוריןהוואי מוריסוןפרק: "From Within"1997רצח מאדום לשחוראלן שאקפרק: "Valentine's Day"1998The Christmas Wishויל מרטיןסרט טלוויזיה של CBS1999ז'אן ד'ארק הדופיןמיני-סדרה1999 - 2000Stark Raving Madהנרי מק'ניליתפקיד ראשי; 22 פרקים2000ויל וגרייסבילפרק: "Girls, Interrupted"2001Static Shockג'וני מורודיבוב; פרק: "Replay"Son of the Beachלאבר-בויפרק: "Queefer Madness"סיפורי ג'ינג'רנדדיבוב; פרק: "Season of Caprice"אגדת טרזןמויודיבוב; פרק: "Tarzan and the Challenger"אדג'ו בקסטרפרק: "Replacements"The Wedding Dressטראביס קליבלנדסרט טלוויזיה של CBS2002מגע של מלאכיםג'ונאספרק: "The Princeless Bride"ליגת הצדקריי תומפסוןדיבוב; 2 פרקים2003בומטאוןפיטר קורמןפרק: "Monster's Brawl"ספיידרמן: סדרת האנימציה החדשהספיידרמן / פיטר פארקרדיבוב; 13 פרקים2004חוק וסדר: כוונה פליליתג'ון טאגמןפרק: "Want"2005מספ7יםאית'ן בורדיקפרק: "Prime Suspect"ג'ק ובוביפרופסור פרסטון פלפספרק: "Querida Grace"הנס שבלבניית'ן אנדרוזסרט טלוויזיה של CBS2005 - 2014איך פגשתי את אמאברני סטינסוןתפקיד ראשי (9 עונות); 208 פרקים
גם במאי הפרק: "Jenkins"

מועמד פרס אמי לבידור בפריים טיים לשחקן משנה בסדרת קומדיה (אנ') (2007 - 2010)2007, 2009איש משפחהדיבוב; 2 פרקים2008רחוב סומסוםסנדלר הפיותפרק: "Telly's New Shoes"בלוג השירה בציבור של ד"ר הוריבלבילי / ד"ר הוריבלסדרת רשת; 3 פרקים2009באטמן: האמיצים והנועזיםמיוזיק מאסטר (אנ')דיבוב; פרק: "Mayhem of the Music Meister!"טקס פרסי טוני ה-63 (אנ')מנחהספיישל טלוויזיוני של CBSטקס פרסי אמי לבידור בפריים טיים ה-61 (אנ')מנחהספיישל טלוויזיוני של CBSYes, Virginiaד"ר פיליפ או'הנלןספיישל טלוויזיוני של CBS2009 - 2012רובוט צ'יקןדמויות שונותדיבוב; 3 פרקים2010Gleeבריאן ריאןפרק: "Dream On"2010 - 2015הפינגווינים ממדגסקרד"ר בלוהולדיבוב; 3 פרקים2011, 2013הרפתקאות פין וג'ייקהנסיך גאמבלדיבוב; 2 פרקים2011טקס פרסי טוני ה-65 (אנ')מנחהספיישל טלוויזיוני של CBS2012טקס פרסי טוני ה-66 (אנ')מנחהספיישל טלוויזיוני של CBS2013טקס פרסי טוני ה-67 (אנ')מנחהספיישל טלוויזיוני של CBSטקס פרסי אמי לבידור בפריים טיים ה-65 (אנ')מנחהספיישל טלוויזיוני של CBSמשחקי גודוויןבמאי הפרק: "The Box"2015אימה אמריקאית: פריק שואוצ'סטר קראב2 פרקיםטקס פרסי אוסקר ה-87מנחהספיישל טלוויזיוני של ABCBest Time Ever with Neil Patrick Harrisמנחהתוכנית אירוח של NBC
8 פרקים; גם תסריטאי ומפיק בפועל2017 - 2019סדרה של צרותהרוזן אולףתפקיד ראשי (3 עונות); 25 פרקים
גם מפיק2017Mystery Science Theater 3000נוויל לארויפרק: "Avalanche"2018Genius Juniorמנחהשעשועון של NBC
10 פרקים; גם מפיק בפועל2019ספרי רפאים (אנ')הארנב הלבןפרק: "Ghost in Wonderland, Part 1"2020Home Movie: The Princess Brideווסטליפרק: "Life Is Pain"2021החטאהנרי קולטרייןפרק: "#1.1"עדןזירודיבוב; 4 פרקיםמלחמת הכוכבים: חזיונותקארהדיבוב; פרק: "The Twins"משפחת מרפילואיס צ'ילסונסדיבוב; 6 פרקים2022פרודמייקל לוסוןתפקיד ראשי; 8 פרקים
גם מפיק בפועל2023דוקטור הויצרן הצעצעועיםפרק: "The Giggle"

 תיאטרון 
+שנהמחזהתפקידהערות1997רנטמארק כהןסיבוב הופעות לאומי1998רומיאו ויוליהרומיאותיאטרון אולד גלוב (אנ') בסן דייגו, קליפורניה2001סוויני טוד: הספר השטן מרחוב פליטטוביאס ראגהתזמורת הסימפונית של סן פרנסיסקו2002הוכחההאלמועדון התיאטרון של מנהטן (אנ')2003קברטאמסיתיאטרון סטיבן סונדהיים (אנ'), ברודוויי2004The Paris Letterאנטון הצעיר / ברט סאריסRoundabout Theatre Company, מידטאון מנהטןAssassinsלי הארווי אוסוואלדRoundabout Theatre Company, מידטאון מנהטן2005טיק, טיק... בום!ג'וןMenier Chocolate Factory, וסט אנד2006כולם היו בנייכריס קלרGeffen Playhouse, לוס אנג'לס, קליפורניהאמדאוסוולפגנג אמדאוס מוצרטהוליווד בול2010רנטבמאי
הוליווד בול2011קומפנירוברטהפילהרמונית של ניו יורקA Snow White Christmasהמראה הקסומהEl Portal Theater, לוס אנג'לס, קליפורניה2014Nothing to Hideבמאי
Pershing Square Signature Center, אוף ברודווייהדוויג והשארית העצבניתהדוויגתיאטרון בלסקו (אנ'), ברודוויי2022אל תוך היערהאופהמרכז העיר ניו יורק (אנ')

 קישורים חיצוניים 






הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים ילדים אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:מדבבים אמריקאים
קטגוריה:קומיקאים אמריקאים
קטגוריה:זמרים להט"בים אמריקאים
קטגוריה:מנחי טלוויזיה אמריקאים
קטגוריה:מנחי האוסקר
קטגוריה:במאי תיאטרון אמריקאים
קטגוריה:במאי טלוויזיה אמריקאים
קטגוריה:תסריטאי טלוויזיה אמריקאים
קטגוריה:סופרים להט"בים אמריקאים
קטגוריה:כותבי אוטוביוגרפיה אמריקאים
קטגוריה:נדבנים אמריקאים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:זוכי אמי בפריים טיים: שחקן אורח בקומדיה
קטגוריה:אישים זוכי פרס דרמה דסק
קטגוריה:זוכי פרס טוני: שחקנים
קטגוריה:אמריקאים שנולדו ב-1973